Document ID: 31994D0109

NEUVOSTON PÄÄTÖS,
tehty 7 päivänä helmikuuta 1994,
vuoden 1993 kansainvälisen kaakaosopimuksen allekirjoittamisesta ja väliaikaisesta soveltamisesta yhteisön puolesta (94/109/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan, joka liittyy 228 artiklan 2 kohtaan,
ottaa huomioon komission ehdotuksen,
sekä katsoo, että
vuoden 1993 kansainvälinen kaakaosopimus, joka neuvoteltiin "uusi yhteistyö kehitystä varten: Cartagenan sitoumukset" päätöslauselman 93 (IV) sekä asiaan kuuluvien Yhdistyneiden kansakuntien kauppa- ja kehityskokouksen VIII istunnossa tehdyn "Cartagenan henki" päätösasiakirjan tavoitteiden perusteella, oli avoinna allekirjoitettavaksi 16 päivästä elokuuta 30 päivään syyskuuta 1993,
Kansainvälisen kaakaojärjestön Lontoossa 9 päivästä 18 päivään syyskuuta 1993 pidetyssä 46. tavanomaisessa istunnossa tehdyn päätöksen mukaisesti vuoden 1993 kansainvälisen kaakaosopimuksen allekirjoittamisen sekä ratifioinnin tai hyväksymisen aikarajaa pidennettiin 1 päivästä lokakuuta 1993 28 päivään helmikuuta 1994,
vuoden 1986 kansainvälisen kaakaosopimuksen voimassaolo päättyi 30 päivänä syyskuuta 1993; on tarpeen soveltaa uutta sopimusta niin pian kuin mahdollista,
sopimuksen tavoitteet sopivat yhteisen kauppapolitiikan yhteyteen,
jäsenvaltioita kehotetaan osallistumaan taloudellisin avustuksin sopimuksessa säädettyihin toimintoihin, ja
kaikki jäsenvaltiot ovat ilmoittaneet aikomuksestaan allekirjoittaa sopimus ja jatkaa sen väliaikaista soveltamista; yhteisön olisi sen vuoksi allekirjoitettava sopimus, joka on talletettu Yhdistyneiden kansakuntien pääsihteerin huostaan ja ilmoitettava ennen 28 päivää helmikuuta 1994 aikomuksestaan soveltaa sopimusta väliaikaisesti,
ON PÄÄTTÄNYT SEURAAVAA:
1 artikla
1. Yhteisön on allekirjoitettava ennen 28 päivää helmikuuta 1994 vuoden 1993 kansainvälinen kaakaosopimus, joka on talletettu Yhdistyneiden kansakuntien pääsihteerin huostaan.
Sopimuksen teksti on tämän päätöksen liitteenä.
2. Yhteisö ilmoittaa Yhdistyneiden kansakuntien pääsihteerille aikomuksestaan soveltaa vuoden 1993 kansainvälistä kaakaosopimusta väliaikaisesti sopimuksen 55 artiklan ja 56 artiklan 2 kohdan mukaisesti.
2 artikla
Neuvoston puheenjohtajalla on oikeus nimetä henkilöt, joilla on valtuudet allekirjoittaa sopimus ja tehdä ilmoitus sopimuksen tilapäisestä soveltamisesta yhteisön puolesta.
Tehty Brysselissä 7 päivänä helmikuuta 1994.

Labels: 18
17
5